《七月望郡庠赋秋声诗且欲不犯题字及见所作良》
宋代·陈著

气应商声惨又清，人閒难听亦难名。
非神非鬼洞庭乐，为鹤为风淝水兵。
老叶自吟高处调，寒蛩相趁闹中鸣。
西风机籁年年事，分付与天心自平。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。